પત્રમાં જણાવેલ છે કે, હાલ ચોમાસુ ચાલે છે. પશુને સામાન્‍ય રીતે ખરીના રોગ થતા હોય છે. જેના કારણે પશુ લુલા થાય છે અને આ રોગ શરૂ થયો છે. રાજુલા વિસ્‍તારમાં તુરંત રસીકરણ કરવામાં આવે. કાતર મુકામે આવેલ કેન્‍દ્રના પશુ ચિકિત્‍સકને મૌખિક તેમજ સેવાભાવી કાર્યકરોએ ટપાલ પણ લખેલ. પરંતુ ડોકટરને ટપાલનો જવાબ આપવાની ફુરસદ ન હોય તેવું લાગે છે. રજૂઆત કરીએ છીએતો એમ કહે છે કે સરકાર પાસે દવાનો બિલકુલ સ્‍ટોક નથી. કહેતા હોવ તો હું એકલો આવું આમ જવાબ મળે છે. તો ખરેખર લાંબા સમયથી દવા ન હોય તો સરકારમાં રજૂઆત કરવી કે સ્‍ટોક જાણકારી આપવી એ અધિકારીની જવાબદારી હોય કે નહીં ? અમો અભણ અને અશિક્ષિત હોવાથી અન્‍યાય સહન કરીએ છીએ. આ બાબતે ઉંડો રસ લઈ પશુને તુરંત સારવાર અને રસીકરણ કરવામાં આવે. જેથી આ વિસ્‍તારના પશુપાલકો સેવાથી વંચિત ના રહે. પુરતી સારવાર ન મળવાથી પશુ મરણ પામે છે. તો તુરત સારવાર આપવા અંતમાં માંગ કરેલ છે.